Public procurement notice: Additional Information
Published: 2023-05-31
Buyer: Győr Megyei Jogú Város Útkezelő Szervezete
Country: HU
Contract type: Works
Procedure: Open procedure
CPV classification: 45233141: Road-maintenance work | 45233142: Road-repair work
Submission deadline: 2023-06-12
Award criteria: The most economic tender

Technical requirements: Keretmegállapodás Győr Megyei Jogú Város önkormányzati tulajdonú/kezelésű bel-, és külterületi közútjainak, kerékpárútjainak, járdáinak, és az utakhoz tartozó csapadékvíz elvezető létesítményeknek, illetve műtárgyaknak (híd) folyamatos fenntartására, karbantartására, és felújítására, illetve átépítésére
Az ajánlattétel feltétele 50 millió Ft összegű ajánlati biztosíték nyújtása a Kbt. 54. § (2) szerint. Átutalással való teljesítés esetén számlaszám: 11737007-16718005, közlemény: EKR000180522023, ajánlati biztosíték. Az ajánlatban be kell nyújtani az igazolást a rendelkezésére bocsátásról. Az EKR rendszer által biztosított elektronikus űrlapon ajánlattevőnek meg kell adnia, hogy az ajánlati biztosítékot milyen formában bocsátja az ajánlatkérő rendelkezésére. Az űrlap kitöltése nem minősül rendelkezésre bocsátásnak. Átutalás esetén a rendelkezésre bocsátás igazolása az utalást követően a tranzakció lekérdezésének bármely formája (pl. képernyőkép, excel, pdf., bankszámlakivonat, banki nyilatkozat), az igazolásból megállapíthatónak kell lennie az utaló félnek, a kedvezményezettnek, az összegnek és a végrehajtott utalás dátumának. Az átutalással nyújtott ajánlati biztosíték abban az esetben minősül határidőben beérkezettnek, amennyiben az ajánlatkérő számláján az ajánlattételi határidő lejártáig jóváírásra kerül, az utalás indítása nem fogadható el érvényesen.
A pénzügyi intézmény vagy biztosító által kiállított Kbt. 54. § (2) bekezdése szerinti iratnak meg kell felelnie a Kbt. 41/A. § (2) bekezdése és a 2016. évi CXXX. törvény 325. § (1) bekezdés f)-h) pontjaiban - a teljes bizonyító erejű magánokiratokkal szemben - támasztott követelményeknek. A pénzügyi intézmény (vagy biztosító) által vállalt garanciát (vagy kezességvállalást, vagy a biztosítási kötelezvényt) teljes bizonyító erejű elektronikus magánokirati formában kell az ajánlatban benyújtani, az EKR rendszerbe feltölteni. Amennyiben az ajánlati biztosíték (kivéve átutalás) nem felel meg elektronikus okirat követelményének, úgy az ajánlat érvénytelen. A pénzügyi intézmény vagy biztosító által vállalt garancia szövegezésének a Kbt. 54. § (4) bekezdése szerinti eseteit egzakt módon tartalmaznia kell. Ajánlati biztosíték: Kbt. 54. § és 41/A. § (1) szerint. A közös ajánlattevőknek a biztosítékot elegendő egyszer rendelkezésre bocsátaniuk. Alvállalkozó vagy kapacitást nyújtó szervezet ajánlati biztosítékot nem nyújthat ajánlattevő helyett.
Az összes önkormányzati tulajdonú/kezelésű bel-, és külterületi közútjainak, kerékpárútjainak, járdáinak, és az utakhoz tartozó csapadékvíz elvezető létesítményeknek, illetve műtárgyaknak (híd) folyamatos fenntartása, karbantartása, és felújítása, illetve átépítése.
A keretmegállapodás alapján, a konkrét munkára vonatkozóan, közvetlenül, vagy - adott esetben - ajánlatkérő kezdeményezésére lefolytatásra kerülő konzultáció eredményeként, egyedi megrendelések kerülnek kibocsátásra
A keretmegállapodás alapján elvégzendő munkák köre jellemzően, de nem kizárólagosan kiterjed közterületi utak, járdák, különféle közművek, vízelvezetők és különféle alépítményi munkák (pályaszerkezeti, elektromos és távközlési), épületcsatlakozási megoldások, közúti jelző és forgalomirányítási rendszerek, utcabútorok bármilyen kombinációjával történő fenntartási, karbantartási, felújítási és kapcsolódó munkáinak ellátására. A konkrét munkára vonatkozó egyedi megrendelések műszaki tartalma, értéke, üteme, valamint az egy időben teljesítendő egyedi megrendelések nagyságrendje a beszerzési igény felmerülésétől függ, előzetesen nem meghatározható. Azaz a keretmegállapodásos eljárás megindításakor a Keretmegállapodás időtartama alatt megvalósítandó építési beruházásokra vonatkozó további információk még nem állnak rendelkezésre.
Várhatóan megrendelésre kerülő munkák nagyságrendje (a korábbi 4 év tényadatai alapján 1 évre átlagolva, tájékoztató jelleggel) összesen: 650db megrendelés keretében, 500 eltérő teljesítési helyszínen, 426 545 m2/db/fm.
Az adott évre vonatkozó költségvetés elfogadásakor kerül meghatározásra a rendelkezésre álló keret pontos összege, mely várhatóan évi nettó 1,75 milliárd HUF/év. Ajánlatkérő legfeljebb az adott évben ily módon rendelkezésére álló anyagi fedezetnek megfelelő keretösszeg - illetve, a rendelkezésre álló forrás kiegészítésre esetén ennek opciós jog gyakorlásával megnövelt - mértékéig jogosult megrendelést, illetve konzultációra irányuló felhívást kibocsátani.
A szerződéskötés feltétele, hogy a nyertes ajánlattevő (közös ajánlattétel esetén legalább az egyik közös ajánlattevő) rendelkezzen az alábbi tanúsítványokkal:
Az ajánlatkérő elfogadja az Európai Unió más tagállamában bejegyzett szervezettől származó egyenértékű tanúsítványt, továbbá az egyenértékű információ biztonsági / munkahelyi egészségvédelmi és biztonsági irányítási / munkahelyi egészségvédelmi és biztonsági irányítási intézkedések egyéb bizonyítékait, ha a szóban forgó gazdasági szereplőnek - neki fel nem róható okokból - nem volt lehetősége az említett tanúsítványokat az előírt határidőn belül megszerezni, feltéve, hogy a gazdasági szereplő bizonyítja, hogy ezen intézkedések egyenértékűek az előírtakkal. Az egyes feltételnek való megfelelést az ajánlattevőnek, közös ajánlattétel esetén az egyik ajánlattevőnek, kell megfelelően igazolni.
Amennyiben a nyertes ajánlattevő a szerződéskötéskor nem rendelkezik a fentebb előírtakra vonatkozó igazolással, azt az ajánlatkérő a szerződéskötéstől való visszalépésként értelmezi, és a Kbt.131.§ (4) bekezdés szerint jár el.
Ajánlatkérő elvárása, hogy a nyertes ajánlattevő a keretmegállapodás aláírásának időpontjára rendelkezzen Győr MJV közigazgatási területén belül, eszközök, anyagok gépek ideiglenes tárolására szolgáló telephellyel. Ajánlattevőnek ajánlatában nyilatkozni szükséges a fentieknek megfelelő telephelyéről vagy annak létesítését nyilatkozatban kell vállalnia nyertessége esetére. Ajánlatkérő az általa előírt telephely meglétének hiányát a szerződéskötéstől való visszalépésként értelmezi, és a Kbt.131.§(4) szerint jár el.
A teljesítendő feladat ismertetését a közbeszerzési dokumentumok részeként kiadásra kerülő műszaki leírás tartalmazza.
Az ajánlatok értékelése során adható pontszám alsó határa 0 pont, felső határa 10 pont, valamennyi értékelési részszempont esetében. Összesített nettó ajánlati ár (HUF): fordított arányosítás; 1., 2., 3. értékelési részszempont: egyenes arányosítás.
„Ár” szempont alatt a kiadott „útfenntartás költségvetés” táblázat valamennyi vonatkozó cellájában adott megajánlások összegét (nettó HUF) vonja értékelés alá az ajánlatkérő.